Актуальныя пытанні, якія датычыцца жыццядзейнасці раёна, яго сацыяльна-эканамічнага развіцця былі разгледжаны ў мінулы панядзелак на штотыднёвай планавай нарадзе ў старшыні райвыканкама Л. У. Пляшко. Напачатку было адзначана, што святы на Чашніччыне прайшлі без асобых здарэнняў. 1 і 2 студзеня ў раёне адбылося два пажары, на шчасце, абышлося без ахвяраў. Падрабязна спыніліся на пытанні рэгістрацыі земляў сельскагаспадарчага прызначэння. Акрамя гэтага, старшыня райвыканкама расказаў пра абласны выязны семінар кіруючых кадраў, на якім былі разгледжаны пытанні развіцця сацыяльнай сферы. Леанід Уладзіміравіч падкрэсліў, што ў першую чаргу менавіта тыя, хто жыве ў раёне, павінны быць зацікаўлены, каб іх рэгіён развіваўся па ўсіх напрамках.